**KËRKESË PËR OFERTË**

**Lënda: Kërkesë për Ofertë “Shërbime Dizajn Grafik, Promovim dhe Komunikim Strategjik Për Evente, Aktivitete Dhe Fushata”.**

**Drejtuar:** Subjekteve që kanë veprimtari të tyre objektin e prokurimit.

Forumi Rinor Evropian është platforma më e madhe e organizatave rinore në Europë, e themeluar në vitin 1996, me përfaqësi prej 104 organizata rinore. Forumi Rinor Evropian punon për të fuqizuar të rinjtë për të marrë pjesë aktive në shoqëri për të përmirësuar jetën e tyre duke përfaqësuar dhe mbrojtur nevojat dhe interesat e tyre dhe ato të organizatave të tyre. Për të kapërcyer sfidat me të cilat ballafaqohen të rinjtë, Forumi Rinor Evropian ka tre qëllime kryesore të cilat janë: pjesëmarrje më e madhe e të rinjve, organizata të forta rinore dhe rritja e autonomisë dhe përfshirjes së rinisë.

Fitues i nismës Kryeqyteti Evropian i Rinisë 2022 është shpallur Kryeqyteti i Shqipërisë, Tirana. Kongresi Rinor Kombëtar në kuadër të programit Tirana Kryeqyteti Evropian i Rinisë 2022, ka nisur procedurën e prokurimit “Rritja e impaktit të programit Tirana Kryeqyteti Evropian i Rinisë 2022 në politikat e Bashkimit Evropian”.

**[Q](#_3rdcrjn)ËLLIMI & OBJEKTIVAT, REZULTATET E PRITSHME**

Qëllimi kryesor i shërbimit të kërkuar është zhvillimi i vazhdueshëm i brand-it TEYC 2022 dhe i aktivitetete të shumëllojshme të komunikimit si dhe promovimi i punës dhe programeve të zbatuara në kuadër të TEYC 2022 pranë KRK, nëpërmjet kontentit rinor dhe kreativ. Kompania e komunikimit dhe marketingut pritet të ketë kapacitetin për të ideuar dhe krijuar të gjitha grafikat dhe materialet e nevojshme per mbulimin e marketing dixhital si dhe ndjekjen dhe menaxhimin e fushatave ne rrjetin social Tik Tok apo menaxhimin e story-ve ne Instagram, dixhital për përforcimin e prezencës digjitale të TEYC dhe KRK në përputhje me Strategjinë e Komunikimit dhe Marketingut. Ky qëllim do të konkretizohet per disa shërbime të cilat i kërkohen Kompanisë. Ato janë si më poshtë:

**1. Shërbimet e Dizajn Grafik dhe Zhvillim Kreativ i Brand-it:**

Dizajnimi i materialeve promovuese - broshura, postera, flamura, fletëpalosje, fletushka, ftesa, materiale shtypi, materiale promovimi të ngjashme;

Propozime për brendim kreativ i hapësirave reklamuese të brendshme dhe të jashtme;

Propozime për dizajn të produkteve promocionale;

Identiteti i Brendit dhe Zhvillimi i Brendit duke përfshirë: Zhvillimi Kreativ i Brand-it dhe Zhvillimi Artistik i Brand-it;

Propozime Kreative për kanalet online dhe offline të punës së departamentit të komunikimit si dhe mbështetje ndaj ekipit sipas nevojave;

Zhvillimi i Vazhdueshëm i Strategjise së Brendit (propozime/ide të vazhdueshme gjatë gjithë vitit 2022);

TEYC 2022 Neësletter.

**2. Strategjia e Brand-it dhe Implementimi i plotë i Koncepteve Kreative dhe Aktiviteteve Promovuese të miratuara**

Propozime për krijimet artistike dhe promovuese sipas nevojave të departamentit të komunikimit;

Shërbime të Dizajnit Grafik për materiale promovuese;

Zhvillimi i Strategjisë së Mesazheve dhe Sloganeve si dhe promovim i tyre;

Materiale për prezantime zyrtare;

Reklama statike për mobile dhe ëeb;

Dizajnimi i fushatave të brendshme për nevojat e TEYC2022-KRK;

Propozime kreative për evente të vetme dhe përkrahje për nevojat e TEYC 2022-KRK;

Planifikim Operativ i Fushatave;

Brendim i eventeve dhe aktiviteteve të realizuara në kuadër të TEYC 2022;

Mbështetja, dizajni dhe konsulenca për programin e eventeve;

Materiale Speciale të personalizuara për evente.

**3. Mbështetje me implementimin e strategjisë dhe menaxhim i kanaleve dixhitale, menaxhim dixhital i eventeve**

Mbështetje me strategjinë për kanale dixhitale përfshirë propozime dhe punë kreative për implementimin për audiencat e targetuara;

Implementim i strategjisë së kanaleve dixhitale,

Dizajnimi i përmbajtjes (statike apo animuar) dhe publikimi;

Reklamimi në rrjete sociale dhe menaxhimi i buxhetit;

Raportimi i rregullt mujor i indikatorëve kryesor në rastin e fushatave digjitale në rrjete sociale;

Përmbajtje GIF's dhe video postime;

Krijimi i ideve dhe përmbajtjes me potencial viral;

Menaxhim i eventeve te TEYC permes biletave elektronike dhe platformave digjitale;

Skenimi i biletave për verifikim të pjesëmarrësve;

Raportim i pjesëmarrësve prezent në event.

**Kushtet për Shërbimin:**

* Ruajtje e konfidencialitetit të të dhënave që mund të krijohen ose zbulohen nga mbledhja dhe interpretimi i informacioneve gjatë punës;
* Gatishmëri në përmbushjen e detyrimeve lidhur me shërbimin e kërkuar dhe kapacitete për sigurimin e cilësisë së lartë të produktit;
* Përkushtim për sigurimin dhe dorëzimin e produktit sipas afatit kohor të përcaktuar dhe të dakordësuar në kontratën e bashkëpunimit;
* Lëshim i faturës së rregullt tatimore për shërbimin e ofruar, shoqëruar me raportin e punës;
* Respektimi dhe njohja e Strategjisë së Komunikimit dhe Marketingut për TEYC2022/KRK.

**KËRKESAT PËR KUALIFIKIM, PROCESI DHE METODAT**

**KËRKESAT PËR KUALIFIKIM:**

Të interesuarit duhet të dorëzojnë Ofertën/ Propozimin e tyre, së bashku me dokumentacionin e mëposhtëm:

* Nipti dhe Ekstrakti historik;
* Prezantim të shkurtër të profilit të kompanisë dhe Portofolio;
* Zbatimi i projekteve të ngjashme të realizuara në sektorin privat apo publik (kontratë, fatura tatimore të lëshuara si dhe dokument që verteton realizimin me sukses të projekteve);
* Referenca nga punë të ngjashme (ekperiencë me organizata Jo fitimprurëse përbën avantazh);
* Ofertën ekonomike të ndarë sipas zërave të kërkesës dhe në total;
* Dokument vërtetues për pronësinë e platformës së menaxhimit të eventeve;
* Në ofertën e tij subjekti i interesuar duhet të japë të dhëna të sakta të personit të kontaktit;
* Subjekti ofertues duhet të ketë të paktën 4 punonjës, në fushat e dizajnit grafik, drejtimit artistik, koordinimit të eventeve, menaxhimin e aktiviteteve të komunikimit, për të cilët do të paraqesë CV dhe diplomat/certifikimet përkatëse;
* Prezantim të plotë të propozimit në formë të printuar për të gjithë elementët e përfshirë në kërkesë.

**DORËZIMI I DOKUMENTACIONIT:**

Dokumentacioni duhet të paraqitet në një zarf të mbyllur, të firmosur dhe vulosur nga subjektet aplikues, me mbishkrimin “**Shërbime Dizajn Grafik, Promovim dhe Komunikim Strategjik për Evente, Aktivitete dhe Fushata në kuadër të TEYC 2022**”, brenda të cilit të jenë vendosur në dy zarfa të vecantë **Propozimi Teknik** (zarfi 1) dhe **Propozimi Financiar** (zarfi 2), të mbyllur, të firmosur dhe vulosur nga subjektet aplikues.

Propozimi financiar duhet të plotësohet sipas formës **Formulari i Ofertës – Aneksi 1** bashkëngjitur kësaj Ftese për Ofertë.

***Mosvendosja e ofertës financiare në një zarf të mbyllur dhe të veçuar nga zarfi i propozimit teknik, do të sjellë skualifikim.***

Aplikimet duhet të dorëzohen në gjuhën shqip.

Dorëzimi i dokumentacionit duhet të bëhet në adresën e mëposhtme:

**Rr. “Ibrahim Rugova”, Kompleksi “Green Park”, Kulla 1, Shk. 1/28, Tiranë, Shqipëri.**

Nëse dokumentacioni dorëzohet në rrugë elektronike duhet të dërgohet në adresën e-mail prokurime@krk-tiranaeyc2022.al. Oferta duhet të jetë në një format PDF ose format imazhi JPEG.

**AFATI I DORËZIMIT TË OFERTAVE:**

* Afati i fundit kohor për dorëzimin e ofertave do të jetë data: **31 Mars 2022, ora 14:00**.
* Afati i fundit kohor për pyetje sqaruese do të jetë data: 30 Mars 2022, ora 14:00.

(Lutemi të kontaktoni në adresën elektronike prokurime@krk-tiranaeyc2022.al për pyetje lidhur me procesin.)

 Duke ju falënderuar për bashkëpunimin, mbetemi në pritje të Ofertës suaj,

Kongresi Rinor Kombëtar (në kuadër të TEYC2022).

**HAPJA ZYRTARE E OFERTAVE:**

Të gjithë ofertuesit janë të ftuar të marrin pjesë në procesin e hapjes zyrtare të ofertave:

Në datën: 31 Mars 2022, ora 15:00.

Në adresën: Rr.“Ibrahim Rugova”, Kompleksi “Green Park”, Kulla 1, Shk. 1/28, Tiranë,Shqipëri.

Ofertuesit duhet të jenë të pajisur me autorizimin përkatës nga kompania/ individi pjesëmarrës në proces dhe një mjet identifikimi, për të qenë prezent në hapjen e ofertave, si përfaqësues zyrtar i kompanisë/ individit.

Në rast se asnjë kompani/ individ nuk paraqitet në procesin e hapjes zyrtare të ofertave, procesi do të vijojë normalisht.

**PROCESI, METODAT DHE KRITERET E VLERËSIMIT**

Propozimet do të vlerësohen bazuar në analizën kumulative, duke marrë parasysh kombinimin e kualifikimeve të aplikantit dhe propozimit financiar. Kontrata duhet t'i jepet aplikantit, oferta e të cilit është vlerësuar dhe përcaktuar si:

1. E pajtueshme/e pranueshme teknikisht;
2. Duke marrë rezultatin më të lartë nga një grup i paracaktuar kriteresh teknike dhe financiare të ponderuara specifike për kërkesën.

Në vlerësimin e analizës kumulative, rëndësia përkatëse ndërmjet pikëve teknike dhe financiare do të pritet si raport 70/30.

**Vlerësimi Teknik – max. 70 pikë** (nënkriteret gjithsej = 100%)

Për vlerësimin financiar do të merren parasysh vetëm propozimet teknike që kanë arritur të marrin një minimum prej 70% të pikëve nga procesi i vlerësimit teknik.

**Vlerësimi Teknik – max. 70 pikë** (nënkriteret gjithsej = 100%)

Cilësia e propozimeve teknike do të vlerësohet në përputhje me kriteret e dhënies dhe peshën përkatëse siç detajohet më poshtë;

1. ***Përshtatshmëria e Propozimit me Shërbimin dhe Portofoli i kontraktorit; 50 %***
* Aftësitë profesionale të stafit në përputhje me kërkesat; (20 %)
* Dokumentacioni ligjor i kërkuar në kriteret e kualifikimit; (10 %)
* Kapacitetet për menaxhimin e eventeve ndërmjet platformave të komunikimit (20%)

1. ***Përvojë pune lidhur me shërbimin 50* %**
* Zbatimi i projekteve të ngjashme (20%)
* Eksperienca të ngjashme në sektor (15%)
* Prezantim të shkurtër të profilit të kompanisë dhe portfolio (15%)

**Vlerësimi Financiar – max. 30 pikë**

Propozimi financiar do të vlerësohet mbi përshtatshmërinë e tij me dhënien e rezultateve të përgjithshme dhe nëse shpërndahet siç duhet sipas fazave dhe aktiviteteve të propozuara.

**Kohëzgjatja: 9 muaj**

# **KUSHTET / DETYRIMET E PËRGJITHSHME**

# Kontraktuesi do të përfundojë detyrën e përcaktuar në Termat e Referencës për këtë kontratë me kujdesin e duhur, efikasitet dhe eficiencë, në përputhje me teknikat dhe praktikat profesionale të dakordësuara. Gjatë kohëzgjatjes së kësaj kontrate, Kontraktuesi duhet të përmbahet nga çdo sjellje që mund të ndikojë negativisht në veprimtarinë e KRK dhe nuk duhet të përfshihet në asnjë aktivitet që është në kundërshtim me udhëzimet administrative dhe politikat dhe procedurat e KRK. Kontraktuesi duhet të ushtrojë diskrecionin maksimal në të gjitha çështjet që lidhen me këtë kontratë.

Përveçse kur autorizohet ndryshe nga zyrtari përkatës i KRK, Kontraktuesi nuk duhet t'i komunikojë në asnjë moment medias ose ndonjë institucioni, personi, qeverie ose subjekti tjetër jashtë KRK, çdo informacion që nuk është bërë publik. Kontraktuesi nuk mund ta përdorë këtë informacion pa autorizimin me shkrim të KRK dhe në asnjë rrethanë nuk do ta përdorë këtë informacion për përfitimin e tij ose të saj privat ose të të tjerëve. Këto detyrime nuk shuhen me përfundimin e kontratës.

**ANEKSI 1**

**FORMULARI I OFERTËS**

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Për: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emri i ofertuesit:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Procedura: Kërkesë për ofertë “**Shërbime Dizajn Grafik, Promovim dhe Komunikim Strategjik për Evente, Aktivitete Dhe Fushata**”.

Duke ju referuar procedurës së lartpërmendur, deklarojmë se ju vëmë në dispozicion ofertën bashkëlidhur:

Çmimi total i Ofertës sonë, **me TVSH në LEK**, është: \_\_\_\_\_\_\_\_\_\_\_\_\_\_\_\_[*Ofertuesi vendos shumën në shifra dhe fjalë*]:

|  |  |  |  |  |
| --- | --- | --- | --- | --- |
| **Nr.** | **Shërbimi** | **Detaje/ specifikime** | **Çmimi/ njësi** **pa TVSH në LEK** | **Çmimi/ njësi** **me TVSH në LEK** |
| 1. | Shërbimet e Dizajn Grafik dhe Zhvillim Kreativ i Brand-it |  |  |  |
| 2. | Strategjia e Brand-it dhe Implementimi i plotë i Koncepteve Kreative dhe Aktiviteteve Promovuese të miratuara. |  |  |  |
| 3 | Mbështetje me implementimin e strategjisë dhe menaxhim i kanaleve dixhitale, menaxhim dixhital i eventeve |  |  |  |
| 4 |  | **Vlera Totale e Shërbimit**  |  |  **ME TVSH** |

Sqarime në lidhje me ofertën e dërguar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bashkëlidhur kësaj oferte dokumentacioni:

* ……..
* ……..
* …….., etj.

**Ofertuesi:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_